paragraph_text: Grad je osnovan 1890. godine kao utvrda (eng. Fort) Victoria (vjerojatno prema kraljici Viktoriji) te je najstarije kolonijalno naselje Zimbabvea. Smješten je u blizini Velikog Zimbabvea, drevne prijestolnice Kraljevstva Zimbabve s početka 2. tisućljeća. Veliki Zimbabve nalazi se na listi UNESCO-ove Svjetske baštine. Posljednjih je desetljeća spomenik postao privlačan turistima, koji smještaj nalaze u Masvingou. Ipak, glavni su izvor prihoda lokalnog stanovništva rudarstvo, stočarstvo i trgovina.